Diari Oficial de la Generalitat Valenciana


Sumari del DOGV 9817, del 27-03-2024 (2024/2526)

RESOLUCIÓ de 14 de març de 2024, de la Conselleria d'Educació, Universitats i Ocupació, per la qual es modifica l'autorització de l'escola infantil de primer cicle municipal Benicalap, de València.
-----------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   9817

Data del DOGV
:   27-03-2024

Secció del DOGV
:   III. ACTES ADMINISTRATIUS - A) AUTORITZACIONS I CONCESSIONS

Número del document
:   2024/2526


Data del document
:   14-03-2024

Organisme emissor
:   Conselleria d'Educació, Universitats i Ocupació

Tipus de document
:   Resolució

Descriptors 

:   * Conselleria d'Educació, Universitats i Ocupació
    * centre d'ensenyament

RESOLUCIÓ de 14 de març de 2024, de la Conselleria d'Educació, Universitats i Ocupació, per la qual es modifica l'autorització de l'escola infantil de primer cicle municipal Benicalap, de València. [2024/2526]  
Antecedents de fet  
  
Primer. L'Ajuntament de València, titular de l'escola infantil de primer cicle municipal Benicalap, codi de centre 75600164, sol·licita la modificació de l'autorització per canvi d'ús de les seues unitats d'Educació Infantil de primer cicle.  
Segon. La Direcció General d'Ordenació i Centres Docents va emetre informe favorable de data 2 de febrer de 2011, sobre l'adequació de les instal·lacions proposades quant a espais educatius, segons la normativa aplicable, conforme a l'informe favorable del Servici de Projectes i Construccions Educatives de data 28 de gener 2011, que va donar origen a l'última autorització definitiva de l'escola infantil de primer cicle municipal Benicalap de València.  
Tercer. La titularitat presenta declaració responsable de no haver realitzat obres a l'escola des de l'obtenció de l'última autorització definitiva, per la qual cosa la modificació del tram d'edats de les unitats no suposa una alteració de les dimensions dels espais, exceptuades les obres menors de reparació o manteniment.  
  
Fonaments de dret  
  
Primer. L'òrgan competent per a dictar la present resolució és la Conselleria d'Educació, Universitats i Ocupació, segons l'article 4 del Decret 136/2023, de 10 d'agost, del Consell, d'aprovació del Reglament orgànic i funcional de la Conselleria d'Educació, Universitats i Ocupació. Mitjançant la Resolució de 13 d'abril de 2022, es delega esta competència en la Secretaria Autonòmica d'Educació.  
Segon. Vista l'especial configuració de las escoles de primer cicle d'Educació Infantil que posseïxen aules versàtils que poden contindre diferents trams d'edat, en relació amb el nombre de llocs escolars, i tenint en compte la normativa aplicable per a les sol·licituds de canvi amb caràcter definitiu dels trams d'edat a les aules autoritzades en las escoles d'Educació Infantil de primer cicle.  
Tercer. La composició ara sol·licitada per tram d'edat, que es pot autoritzar, queda reflectida en l'informe del Servici d'Infraestructures Educatives, que va donar lloc a l'autorització de l'escola infantil de primer cicle municipal Benicalap de València.  
  
Vistos els antecedents de fet i considerats els fonaments de dret, resolc:  
  
Primer  
Modificar l'autorització de l'escola següent ateses les característiques, ensenyaments i capacitat màxima que s'assenyalen a continuació.  
  
Codi de centre: 06783299.  
Denominació genèrica del centre: escola infantil de primer cicle.  
Denominació específica de la escola: Municipal Benicalap.  
Titularitat: Ajuntament de València.  
Domicili: carrer General Llorens-Poeta Delmonte i Hurtado, , s/n.  
Localitat: València.  
Província: València.  
Modificació que s'autoritza:  
Canvi d'ús de les unitats autoritzades d'Educació Infantil de primer cicle, de manera que l'escola queda configurada, íntegrament, amb la composició següent:  
13 unitats d'Educació Infantil de primer cicle, distribuïdes així:  
- 2 unitats per a alumnat de 0 a 2 anys, amb 8 llocs escolars cadascuna.  
- 4 unitats per a alumnat d'1 a 2 anys, amb 13 llocs escolars cadascuna.  
- 2 unitats per a alumnat d'1 a 3 anys, amb 15 llocs escolars cadascuna.  
- 5 unitats per a alumnat de 2 a 3 anys, quatre unitats amb 20 llocs escolars i una unitat amb 18 llocs escolars.  
  
Segon  
La present resolució tindrà efectes acadèmics a partir de l'inici del curs escolar 2024/2025.  
  
La present autorització donarà lloc a les corresponents inscripcions en el Registre de Centres Docents de la Comunitat Valenciana.  
  
De conformitat amb el que establixen els articles 112, 123 i 124 de la Llei 39/2015, d'1 d'octubre, del procediment administratiu comú de les administracions públiques i els articles 10, 25 i 46 de la Llei 29/1998, de 13 de juliol, reguladora de la jurisdicció contenciosa administrativa, contra el present acte, que posa fi a la via administrativa, es podrà interposar un recurs potestatiu de reposició o plantejar directament un recurs contenciós administratiu en els terminis i davant els òrgans que s'indiquen a continuació:  
a) El recurs de reposició haurà d'interposar-se davant l'òrgan que ha dictat l'acte, en el termini d'un mes a comptar de l'endemà de la seua notificació.  
b) El recurs contenciós administratiu haurà de plantejar-se davant el Tribunal Superior de Justícia de la Comunitat Valenciana en el termini de dos mesos a comptar de l'endemà de la seua notificació.  
  
Per a les persones interessades que no siguen objecte de notificació, els terminis començaran a comptar de l'endemà de la seua publicació en el Diari Oficial de la Generalitat Valenciana.  
  
València, 14 de març de 2024.- El secretari autonòmic d'Educació: Daniel McEvoy Bravo.